
	วันอังคาร 27 กันยายน 2559

	เวลา 08:00 - 09:00 น.
	คณะออกเดินทางจากโรงแรมเวียงอินทร์ มายังโครงการพัฒนาดอยตุง

	เวลา 09:00 - 10:00 น.
	รับฟงัการบรรยายสรุปเรื่องการพัฒนาตามตำราแม่ฟ้าหลวง และโครงการขยายผล ณ ห้องประชุมออดิทอเรียม หอแห่งแรงบันดาลใจ"โดย คุณ อมรรัตน์  บังคมเนตร ตำแหน่ง ผู้จัดการส่วนงานพัฒนาและเผยแพร่องค์ความรู้"

	เวลา 10:00 - 10:45 น.
	ชมหอแห่งแรงบันดาลใจ "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 10:45 - 11:45 น.
	เยี่ยมชมแปลงป่าเศรษฐกิจ แมคคาเดเมีย และกาแฟอาราบีก้า พร้อมชมการเพิ่มมูลค่าสินค้าที่โรงงานแมคคา"ชิมแมคคาเดเมียชุด / ชุดเล็ก  2 ชุด "

	เวลา 12:00 - 13:00 น.
	รับประทานอาหารกลางวัน  ณ ศาลาลีลาวดี 

	เวลา 13:00 - 13:45 น.
	ชมพระตำหนักดอยตุง"พระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์"

	เวลา 13:45 - 14:30 น.
	ชมสวนแม่ฟ้าหลวง"สวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ"

	เวลา 14:30 - 00:00 น.
	เดินทางกลับโดยสวัสดิภาพ


